kardosdrur/scandi-wiki huggingface dataset:
Joe Allen

Joseph Michael Allen (født 14. marts 1990) er en walisisk professionel fodboldspiller, som spiller for EFL Championship-klubben Swansea City.

Klubkarriere

Swansea City 
Allen begyndte sin karriere hos Swansea City, hvor han havde spillet siden han var ni år gammel. Han fik sin førsteholdsdebut den 15. januar 2007 i en FAW Premier Cup-kamp imod Port Talbot Town da han var bare 16 år gammel. Han fik flere chancer på førsteholdet herefter, og i august 2007 skrev han sin første professionelle kontrakt med klubben.

Allens førsteholdsgennembrud kom i 2008-09 sæsonen, hvor han fik en større rolle på holdet, da han hovedsageligt spillede som indskifter. Hans helt store gennembrud kom dog i 2010-11 sæsonen under træner Brendan Rodgers, hvor han blev en fast mand på midtbanen. Sæsonens kulminerede med, at Swansea vandt oprykningsslutspillet, og dermed blev den første walisiske klub til at rykke op i Premier League.

Han spillede i 36 ud af klubbens 38 kampe i deres første Premier League sæson, og scorede fire mål.

Liverpool 
Allen skiftede i august 2012 til Liverpool, hvor han fulgte Brendan Rodgers, som var blevet hyret at klubben samme sommer. Han etablerede sig her som en vigtig del af holdet, hvor han varierede med at være starter og være rotationsspiller. Hans rolle blev dog reduceret over tid, hovedsageligt som resultat af skader, og især efter Rodgers fyring i oktober 2015.

Stoke City 
Allen skiftede i juli 2016 til Stoke City, da han ønskede mere spilletid. Han havde en god debutsæson for Stoke, da han scorede seks mål imens at The Potters sluttede på 13. pladsen. 2017-18 sæsonen blev dog skuffende for klubben, da den resulterede i, at Stoke rykkede ned fra Premier League. Trods dette, så sagde Allen, at han ønskede at blive i klubben.

Allen fortsatte som en vigtig del af Stoke mandskabet over de næste sæsoner. Han blev i juli 2021 udnævnt som holdets nye anfører.

Swansea City retur 
10 år efter han havde forladt klubben, så vendte Allen i juli 2022 tilbage til Swansea City, efter at have forladt Stoke ved kontraktudløb.

Landsholdskarriere

Ungdomslandshold 
Allen har repræsenteret Wales på flere ungdomsniveauer.

Olympiske landshold 
Allen var del af Storbritanniens trup til sommer-OL 2012.

Seniorlandshold 
Allen debuterede for Wales' landshold den 29. maj 2009. Han var del af Wales' trupper til EM 2016 og 2020 og til VM 2022. Allen annoncerede i februar 2023, at han stoppede for landsholdet. Han opnåede 74 kampe og scorede to mål.

Titler 
Individuelle
 Europamesterskabet Tuneringens hold: 1 (2016)
 Årets fodboldspiller i Wales: 1 (2012)

Referencer

Eksterne henvisninger 

 

Fodboldspillere fra Wales
Fodboldlandsholdsspillere fra Wales
Fodboldspillere fra Swansea City A.F.C.
Fodboldspillere fra Wrexham F.C.
Fodboldspillere fra Liverpool F.C.
Fodboldspillere fra Stoke City F.C.
Deltagere ved det europæiske mesterskab i fodbold 2016 
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Olympiske fodboldspillere fra Storbritannien
Fodboldspillere ved sommer-OL 2012
Dværgryle

Dværgryle (Calidris minuta) er en vadefugl, der er ret almindelig som trækgæst i Danmark. Omkring hvert tredje år ses de juvenile fugle særligt talrigt om efteråret. Den overvintrer fra det vestlige Middelhav til tropisk Vestafrika.

Dværgrylen er den mindste af de europæiske ryler. Den har et lille, sort næb, der er kortere end hovedlængden. Til forskel fra temmincksryle har den sorte ben. De juvenile fugle har to hvide striber på hver side af ryggen.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .

Eksterne henvisninger 
 Netfugl.dk 
 Beskrivelse af dværgryle på Dansk Ornitologisk Forenings hjemmeside. 

Mågevadefugle
Arktis' fugle
Fugle fra Nordasien
Hittegodskontor

Hittegodskontorer findes i alle politikredse i Danmark. Finder man tabte ting, skal de normalt indleveres til nærmeste hittegodskontor, som opbevarer tingene i op til tre måneder. Genstande, hvor man ikke kan identificere ejeren, og hvor genstanden ikke er afhentet, vil normalt blive solgt på en offentlig auktion.

Hvis det lykkes at lokalisere ejeren af et stykke hittegods, kan politidirektøren give findeløn til personen der har fundet genstanden.

En del forretningscentre, offentlige institutioner og offentlige transport-selskaber har egne hittegods-centraler. Det gælder f.eks. DSB hittegods.

Kilder 

Offentlig forvaltning
National League (engelsk fodbold)

National League (tidligere Conference National) er den højstrangerende division i den engelske fodboldliga National League. Divisionen befinder sig på niveau 5 i det engelske ligasystem og er dermed den højst rangerende division i The FA's National League System. Divisionen består af 24 hold, der hver sæson spiller om to oprykningspladser til Football League Two, og om at undgå fire nedrykningspladser til National League North eller National League South.

Opbygning 
Ligaen består af tre divisioner, hvoraf den højst rangerende er National League med 24 hold, der er den lavest rangerende landsdækkende division i det engelske ligasystem, hvor den befinder sig på niveau 5. De 24 hold i divisionen spiller hver sæson om to oprykningspladser til Football League Two, mens fire hold rykker ned. Divisionerne Conference North og Conference South, der hver består af 24 hold inddelt efter deres geografiske placering, udgør niveau 6 i ligasystemet. I hver af divisionerne spiller holdene om to oprykningspladser til Conference National, mens der fra hver division rykker fire hold ned til niveau 7 i det engelske ligasystem.

De fleste af holdene i Conference National er fuldtidsprofessionelle, mens de fleste hold i Conference North og South er deltidsprofessionelle.

Klubber i National League 2023-24-sæsonen

Vindere

Referencer

Eksterne henvisninger 
 National League 

Fodboldligaer
Etableret i 1979
Temmincksryle

Temmincksryle (Calidris temminckii) er en vadefugl, der kun ses fåtalligt som trækgæst i Danmark. Den overvintrer i Sahel-regionen i Vest- og Centralafrika. Temmincksryle er opkaldt efter den hollandske zoolog Coenraad Jacob Temminck (1778-1858).

Temmincksryle er på størrelse med dværgryle, men har lyst grønlige ben. Fjerdragten er altid grålig med en brysttegning, der minder om mudderklirens, og den har altid hvid bug.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 M. Beaman, S. Madge & Klaus Malling Olsen, Fuglene i Europa, Nordafrika og Mellemøsten, Gads Forlag 1998. .

Eksterne henvisninger 
 Beskrivelse af temmincksryle på Dansk Ornitologisk Forenings hjemmeside.

Mågevadefugle
Fugle fra Nordasien
Fugle fra Skandinavien
IT-ordfører

En IT-ordfører er i Danmark et Folketingsmedlem der for et politisk parti tager sig af emner vedrørende informationsteknologi.

I marts 2016 dannede Folketingets it-politikere et tværpolitisk forum for at skabe "fornyet politisk dagsorden på området".

Eksterne link 
 Opdateret liste over IT-ordførere fra ft.dk

Henvisninger 

Folketinget
National League North

National League North (tidligere Conference North) er en division i den engelske fodboldliga Football Conference. Divisionen udgør sammen med National League South niveau 6 i det engelske ligasystem og er dermed den næsthøjst rangerende division i The FA's National League System. Divisionen består af 24 hold, der hver sæson spiller om to oprykningspladser til National League, og om at undgå tre nedrykningspladser til niveau 7, dvs. til Premier Division i Northern Premier League, Southern League eller Isthmian League.

De fleste af holdene i National League North er deltidsprofessionelle.

Af sponsormæssige årsager var divisionen kendt som Nationwide North fra dens dannelse i 2004 indtil 2007, hvor den blev omdøbt til Blue Square North. I 2010 blev den omdøbt til Blue Square Bet North. Da Blue Square-sponsoratet sluttede i 2013, blev den omdøbt til Skrill North indtil 2014-15 sæsonen, hvor den blev omdøbt til Vanarama North. Der fulgte yderligere en navneændring i 2015, hvor divisionen blev omdøbt til Vanarama National League North.

Nuværende hold i 22/23 sæsonen

Vindere

Referencer

Eksterne henvisninger 
 Football Conference 

Fodboldligaer
Etableret i 2004
Chi-yun Eskelund

Mary Chi-yun Eskelund Nyvig f. Fei (født 16. august 1918 i Peking, død 11. november 2000) var en kinesisk-dansk forfatter, som var gift med forfatteren og journalisten Karl Eskelund. De blev forældre til fotomodellen Mei Mei Eskelund. 

Parret blev skilt i slutningen af 1960'erne. I 1957 havde Chi-Yun Fei Eskelund udgivet børnebogen Bamburu om en ghanesisk dreng i serien "Alverdens børn". Efter skilsmissen udgav hun tre kogebøger, en erindringsbog om sin barndom og opvækst i mellemkrigstidens Beijing og "Min Casanova" om samlivet med Karl Eskelund. 
 
Hun blev senere gift med byplanlægger Anders Nyvig.

Bibliografi 
 Bamburu : en lille negerdrengs oplevelser, Methuen, 1957
 Chi-Yun's kogebog : nem kinesermad, Gyldendal, 1968
 Chi-Yuns livretter : opskrifter fra hele verden, Gyldendal, 1972
 Det var engang i Peking, Gyldendal, 1972
 Jeg lever for at spise : vandringer i Kinas gastronomiske historie, Vindrose, 1980
 Min Casanova, Vindrose, 1992

Eksterne henvisninger 
 

Kogebogsforfattere fra Danmark
Dansksprogede forfattere fra Danmark
National League South

Conference South er en division i den engelske fodboldliga Football Conference. Divisionen udgør sammen med Conference North niveau 6 i det engelske ligasystem og er dermed den næsthøjst rangerende division i The FA's National League System. Divisionen består af 22 hold, der hver sæson spiller om to oprykningspladser til Conference National, og om at undgå tre nedrykningspladser til niveau 7, dvs. til Premier Division i Northern Premier League, Southern League eller Isthmian League.

De fleste af holdene i Conference South er deltidsprofessionelle.

Som led i en sponsoraftale med Blue Square Bet er Conference South kendt under navnet Blue Square Bet South.

Vindere

Referencer

Eksterne henvisninger 
 Football Conference 

Fodboldligaer
Etableret i 2004
Uppsala kommun

Uppsala kommune ligger  i landskapet Uppland i det svenske län Uppsala län. Kommunens administrationcenter  ligger i byen Uppsala.

Kommunen er Sveriges fjerde største i folketal og Uppsala  er landets fjerde største by. Kommunen er, i forhold til at ligge udenfor Sveriges skovbygder, usædvanlig stor i areal. I 2003 brød Knivsta kommun ud fra Uppsala og dannede en selvstændig kommune.

Byer
Uppsala kommune har 22  byer.
Indbyggere pr. 31. december 2005.

Eksterne kilder og henvisninger

”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Uppsala län
Stoll

En stoll (norsk) er en horisontal eller svagt skrånende minegang med åbning ud i dagslyset. Stoller tjener primært som forbindelse mellem jordoverfladen og underjordiske minegange. Denne forbindelse lettede arbejdet med at fragte malm og dræne minen.

Minedrift
Älvkarleby kommun

Älvkarleby kommune ligger i landskapet Uppland i det svenske län Uppsala län. . Kommunen grænser i syd til Tierps kommun i Uppsala län og i øst til Gävle kommun i Gävleborgs län. Kommunens administrationcenter ligger i byen Skutskär.

Kommunen har meget industri, opstået omkring vandfald i Dalälven, der har sit udløb i Den Botniske Bugt, nordligst i kommunen. Skutskärs Bruk ble bygget af det norske firma Astrup & Sørensen i 1868/69. Stora Enso har en papirmassefabrik her, og det statsejede energiselskap Vattenfall har anlæg her.

Byer
Älvkarleby kommune har fire byer.
Indbyggere pr. 31. december 2005.

Eksterne kilder og henvisninger

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Uppsala län
Skutskär

Skutskär er en by, som ligger i Uppsala län i landskapet Uppland i Sverige. Den er administrationsby i Älvkarleby kommune og i 2010 havde byen 6.075 indbyggere, hvoraf 5.766 i Älvkarleby kommune og 309 i Gävle kommune i Gästrikland.

Skutskär ligger ved Dalälven helt mod nord i Uppland cirka 15 kilometer sydøst for Gävle. 

Byer i Älvkarleby kommun
Robert Kennedy (hockeyspiller)

Robert Lindsay Kennedy (31. juli 1880 i Edenderry – 22. april 1963) var en irsk hockeyspiller som deltog i OL 1908 i London.

Kennedy vandt en bronzemedalje i hockey under OL 1908 i London. Han var med på det irsk hold som kom på en andenplads i hockeyturneringen.

Eksterne henvisninger 
 

Hockeyspillere fra Storbritannien
Sportsfolk fra Irland
Flavio Sciolè

Flavio Sciolè (6. september 1970 er en italiensk filminstruktør, dramatiker, poet, skuespiller,kunstner og instruktør.

Filmografi 

 Ossessione (1996)
 Claustrofobia (1997)
 Giuda (2000)
 Cognizioni di santità (2001)
 Dormitorio-Fausto Delle Chiaie (2001), solo regia
 Fugatea (2001)
 Beataction 1 (2001)
 Beataction 2 (2002)
 Delirium (2002)
 Dan Fante An American Writer (2002)
 Kristo 33 (2002)
 Beataction 3 (2002)
 Pilateo (2003)
 Narciso (2003)
 Itagliano (2004)
 Distruzione di una video camera (2004)
 Caligola (2004)
 Atto (2004)
 Papa vero (2004)
 Ipotesi per un delirio (2005)
 Sublimesubliminale (2006)
 Aman4aman (2007)
 Art 4 nothing (2007)
 Matermare (2008)
 Mondo Delirium (2011)

Teater 
 1999: Psicosi Atea
 1999: Lo storpio
 2000: Il Re è Pazzo
 2002: Calvario Room
 2003: Bambole
 2005: Macchinateassassina
 2006: sANTI NO iconoclasta1970
 2008: ICARO CARO d’oro cosparso

Performances 
 2003: Poesia Evocativa 001
 2004: Performance #1
 2009: Roserosse
 2010: Sanguinarte per l'Arte
 2011: D'Arte, Morte e Decadenza
 2012: Sacrificio D'Arte

Se også 
 B-film
 Exploitation-film
 Performancekunst

Eksterne henvisninger 
 

Filminstruktører fra Italien
Skuespillere fra Italien
Kungsparken (Malmø)

Kungsparken (Kongens park) er en 8,4 hektar stor park i det centrale Malmø. Parken blev anlagt 1869–70 efter et projekt af den danske landskabsgartner Ove Høegh Hansen, på jord, der tidligere indgik i befæstningsværkerne rundt om Malmøhus. Parken åbnede som Slottsparken for offentligheden i 1872 og er dermed Malmøs ældste park, men fik sit nuværende navn efter kong Oscar 2., der i 1881 indviede en restaurant i parken. Parken fik da navnet Kung Oscars park, hvilket senere blev til Kungsparken.

Kildehenvisninger 

Bygninger, konstruktioner og anlæg i Malmø
Parker i Sverige
Etableret i 1872
Ove Høegh Hansen

Ove Høegh Hansen (15. April 1832 i Roskilde – 16. januar 1910 i København) var en dansk landskabsgartner.

Høegh Hansen kom i foråret 1846 i gartnerlære hos handelsgartner J. Koch på Frederiksberg, og efter at have søgt videre uddannelse som elev i Botanisk Have, Ledreborg Have og Rosenborg Driverihave tog han 1852 gartnereksamen. Efter i to år at have været medhjælper
hos kunstgartner Wendt på St. Jørgensbjerg tiltrådte Høegh Hansen med understøttelse af Indenrigsministeriet og det Classenske Fideikommis en større udlandsrejse. Han arbejdede i flere af de større såvel privat- som handelsgartnerier i England fra 1854–56, og efter et kort ophold i van Houttes gartneri i Gent vendte han over Paris og Hamborg tilbage til Danmark. 

Han begyndte nu en selvstændig virksomhed og kastede sig over landskabsgartneriet, særlig på tilskyndelse af sin moder, en datter af slotsforvalter Voigt, som navnlig gjorde sig bekendt ved omdannelsen af Søndermarken og Frederiksberg Have. Høegh Hansen har udfoldet en meget stor virksomhed,
over 500 større og mindre have- og parkanlæg har han udført såvel i Sverige som herhjemme. Blandt større arbejder skal anføres haven ved Alhambra, ved herregårdene Hvedholm, Spanager og Klintholm, ligesom også flere offentlige anlæg som Kungsparken i Malmø, anlæggene ved Silkeborg Badeanstalt, Aalborg, Slagelse osv. I 1873 fik han ansættelse som Københavns Kommunes gartner, og ved den store Nordiske Kunst- og Industriudstilling i 1888, hvor terrænets benyttelse som have var ham overdraget, indlagde han sig stor fortjeneste af det smukke anlæg.

Høegh Hansen var søn af justitsråd Christian H. Hansen, der var stiftsskriver og værge for Roskilde Domkirke. Den 15. April 1859 giftede Høegh Hansen sig med Karen Dorothea Andersen (f. 20. Maj 1831), datter af møller Andersen, Egholm Mølle i Horns Herred.

Kilder 

Gartnere fra Danmark
Narsarsuaq

Narsarsuaq er en bygd beliggende i Kujalleq Kommune på Grønlands sydspids. I 2010 var der 158 indbyggere (123 - 2020), hvoraf næsten alle var beskæftigede med driften af Narsarsuaq Lufthavn eller servicefaciliteterne

Byens navn betyder "den store slette" på grønlandsk.

Historie 
I 1941 byggede USA en luftbase i Narsarsuaq kaldet Bluie West One (BW1). Tusindvis af fly brugte BW1 som et springbræt på vej fra flyets fabrikker i Nordamerika til slagmarkerne i Europa under 2. verdenskrig. Efter krigens afslutning fortsatte USA med at udvide BW1. Den blev senere overflødeliggjort med udviklingen af lufttankning og opførelsen af den større Thule Air Base i det nordlige Grønland. I 1951 blev det aftalt, at Danmark og USA i fællesskab skulle overvåge luftbasen. I 1958 lukkede USA basen, men den blev genåbnet det følgende år af den danske regering efter tabet af fartøjet M/S Hans Hedtoft. 

Ruinerne af et tidligere militærhospital kan stadig findes i nærheden af bygden.

Transport 
Narsarsuaq Lufthavn er hovedlufthavn i Sydgrønland og en af fire internationale lufthavne på Grønland. Udover almindelig rutetrafik anvendes den af mindre fly, som ikke kan klare turen mellem Nordamerika og Europa i et stræk. 

Narsarsuaq er også et populært turistmål på grund af nærheden til Erik den Rødes boplads med den første kristne kirke på det amerikanske kontinent i det nuværende Qassiarsuk. Fra Narsarsuaq kan man også sejle til Igaliku med ruinerne af nordboernes domkirke Gardar. Det er desuden muligt at gå gennem Blomsterdalen til Den døde bræ. I Narsarsuaq ligger en del af Københavns Universitets "Det grønlandske arboret", hvor man eksperimenterer med skovplantning.

Eksterne henvisninger 

 Narsarsuaq  på www.greenland.com

Bygder i Kujalleq Kommune
Trois mondes

Trois mondes ( Tre verdener) er fransk film der udkom i 2012 instrueret af Catherine Corsini.

Synopsis 
Al (Raphaël Personnaz) er en ung mand, der har det hele. Han står overfor at skulle giftes med chefens datter, han er blevet kompagnon i svigerfars bilhandel og alt tegner lyst. Men så er han i byen med vennerne, som også er ansat hos hans svigerfar, og på vejen hjem, hvor han i beruset tilstand kører i en firmabil, kører han en mand ned. Og stikker af. Den unge kvinde Juliette (Clotilde Hesme) har set optrinnet fra sin lejlighed. Da myndighederne ikke ser ud til, at ville gøre noget beslutter hun sig for, at finde ofrets famillie. Al er i mellemtiden ved at gå op i limningen, til fortrydelse for sine kammerater, der jo også er i suppedasen for at være stukket af fra et gerningssted. Imens har Juliette fundet både ofret og hans kone, der viser sig at være Makedonere, der opholder sig illegalt i Frankrig. Hun beslutter sig også for at finde gerningsmanden. Hvilket fører til at hun bliver mere og mere indfiltret i disse menneskers liv, deraf navnet på filmen.

Skuespillere 
 Raphaël Personnaz - Al
 Clotilde Hesme - Juliette
 Arta Dobroshi - Vera
 Reda Kateb - Franck
 Alban Aumard - Martin
 Adèle Haenel - Marion
 Jean-Pierre Malo - Testard
 Laurent Capelluto - Frédéric
 Radivoje Bukvic - Adrian

Eksterne henvisninger 
 

Franske film fra 2012
Film instrueret af Catherine Corsini
Fransksprogede film
Härvard harpolekare

Härvard harpolekare er en opera af Kurt Atterberg, der fik premiere i Stockholm den 29. september 1919.

Henvisninger 

Operaer på svensk
Östhammars kommun

Östhammar kommune ligger i landskapet Uppland i det svenske län Uppsala län. Kommunens administrationcenter ligger i byen Östhammar. 

Naturreservatet Andersby ängsbackar og Forsmark atomkraftværk ligger i kommunen.

Byer
 
Östhammar kommune har otte byer.
Indbyggere pr. 31. december 2005.

 *Den del som ligger i Östhammar kommune.

Eksterne kilder og henvisninger

 ”Kommunarealer den 1. januar 2012” (Excel). Statistiska centralbyrån.
 ”Folkmängd i riket, län och kommuner 30 juni 2012”. Statistiska centralbyrån.

Kommuner i Uppsala län
Östhammar

Östhammar er en svensk by i Uppsala län i landskapet Uppland. Den er administrationsby for Östhammars kommun og i 2010 havde byen 4.534 indbyggere.

Byen ligger mellem Östhammarsfjärden mod øst og riksveg 76 mod vest.

Östhammar fik bystatus i 1368 af kong Albrecht af Mecklenburg.
Sejr

Sejr er det at overvinde modstand eller modstandere, i kamp, krig og andre konflikter eller i leg, spil eller konkurrence. Man kan snakke om militær sejr, valgsejr, sejr ved forhandlingsbordet eller i idræt.

Mellemmenneskelige forhold
Mitridate, re di Ponto

Mitridate, re di Ponto er en opera af Wolfgang Amadeus Mozart til en libretto af Vittorio Amedeo Cigna-Santi efter et skuespil af Racine. Operaen fik premiere den 26. december 1770 i Milano.

Noter

Eksterne henvisninger 
Opera on DVD: Mitridate af Charles T. Downey (Ionarts, 22. august 2006]
Mozart-Tower MP3-filer med optagelser af operaen 
Libretto
Mitridate, re di Ponto på Internet Movie Database

Operaer af Wolfgang Amadeus Mozart
Il trionfo del tempo e del disinganno

Il trionfo del tempo e del Disinganno er et oratorium af Georg Friedrich Händel, der findes i forskellige versioner, hvor der er 50 år mellem den tidligste og den seneste version.

Værker af Georg Friedrich Händel
János Áder

János Áder (født 9. maj 1959) er en ungarsk advokat, der fra 2012 til 2022 var Ungarns præsident.

Liv og karriere 

Áder voksede op i den lille by Csorna i Győr-Moson-Sopron. Han studerede jura ved universitetet i Budapest fra 1978 til 1983. Fra 1986 til 1990 var han forskningsmedarbejder ved det sociologiske forskningsinstitut.

Áder var med til at stifte partiet Fidesz, der, på det tidspunkt, var en liberal koalition af demokrater. Han fungerede som partiets lovekspert. Áder deltog ved oppositionens rundbordsdiskussion, der i 1989 endte i etpartisystemet i Ungarn. 

Ved valgene i 1990 og 1994 var han leder af partiets kampagner. Han var medlem af Ungarns parlament fra 1990 til 2009 og formand for nationalforsamlingen fra 18. juni 1998 til 15. maj 2002. Han var leder af oppositionen fra 2002 til 2006. I 2011 var han med til at udarbejde et lovforslag, der ændrede retsvæsenets rolle i Ungarn. Dette førte til, at Europa-Kommissionen indbragte en sag om Ungarns domstoles uafhængighed for EU-domstolen. Han var også med til at udarbejde et lovforslag, der ændrede valgloven i Ungarn.

Ved Europa-Parlamentsvalg 2009 blev han medlem af Europa-parlamentet. 

János Áder blev 2. maj 2012 af parlamentet valgt til Ungarns præsident og tiltrådte 10. maj 2012.

referencer 

Politikere fra Ungarn
Ungarns præsidenter
Medlemmer af Europa-Parlamentet fra Ungarn
Göviken Heliport

Göviken Heliport er en heliport ved Storsjön strand i Östersund, Jämtland. Den blev etableret i 1959 af piloten Gunnar Andersson, der også har stiftet Jämtlands Flyg. 

I dag opererer 10-12 helikoptere fra Göviken, inklusive den statslige lægehelikopter og Jämtlands Flygs syv maskiner. I 2003 blev der opført en ny hangar med plads til syv helikoptere.

Eksterne henvisninger 
 Ambulanshelikoptern i Jämtland  

Heliporte
Lufthavne i Sverige
Östersund
Etableret i 1959